**ZAPISNIK**

**s 14. sjednice Školskog odbora II gimnazije - Split, održane dana 2. svibnja 2023. godine u uredu ravnateljice s početkom u 18:00 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. Đ. V.- S., član

Ostali nazočni: ravnateljica i tajnica Škole.

Izočni članovi: E. K., L. A. i D. P. opravdali su svoj izostanak.

Predsjednica Školskog odbora, S. I., prof. započela je sjednicu u 18:00 sati, pozdravila prisutne te predlaže sljedeći

**D n e v n i r e d:**

 **1. Verifikacija zapisnika s 13. sjednice Školskog odbora II gimnazije-Split**

 **2. Izbor kandidata po natječaju (voditelj/ica računovodstva)**

 **3. Izbor kandidata po natječaju (nastavnik/ica fizike)**

 **4. Razno**

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 13. sjednice Školskog odbora II gimnazije -Split. Članovi Školskog odbora jednoglasno su usvojili Zapisnik s 13. sjednice Školskog odbora.

**Ad.2.)** Ravnateljica škole I. K., prof. upoznala je prisutne kako je s danom 23. ožujka 2023.g. raspisan natječaj za radno mjesto 1. Voditelj/ica računovodstva, 1 izvršitelj/ica, na neodređeno puno radno vrijeme za ukupno 40 sati tjedno, te da je u natječajnom roku pristiglo 9 prijava. Uvidom u natječajnu dokumentaciju utvrđeno je kako je 5 prijava valjano, dok 4 prijave ne udovoljavaju uvjetima natječaja. Dana 18. 4. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno tri (3) kandidata od pet (5) uredno pozvanih. Uvidom u Zapisnik povjerenstva najveći broj bodova dobila je kandidatkinja A. Ć., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 1.**

kojom daje prethodnu suglasnost za zasnivanje radnog odnosa s A. Ć., na radno mjesto voditelja računovodstva, na neodređeno puno radno vrijeme za ukupno 40 sati tjedno.

 **Ad.3.)** Ravnateljica škole I. K., prof. upoznala je prisutne kako je s danom 23. ožujka 2023.g. raspisan natječaj za radno mjesto 1. Nastavnik/ica fizike, 1 izvršitelj/ica, na određeno nepuno radno vrijeme (36 sati tjedno), zamjena do povratka na rad odsutne djelatnice, te da su u natječajnom roku pristigle 3 prijave. Uvidom u natječajnu dokumentaciju utvrđeno je kako su 2 prijave valjane, dok prijava 1 kandidata ne udovoljava uvjetima natječaj. Dana 18. 4. 2023.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno jednog (1) kandidata, od dva (2) uredno pozvana. Uvidom u Zapisnik povjerenstva najveći broj bodova dobila je kandidatkinja M. D., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 2.**

kojom daje prethodnu suglasnost za zasnivanje radnog odnosa s M. D., na radno mjesto nastavnice fizike, na određeno nepuno radno vrijeme (36 sati tjedno), zamjena do povratka na rad odsutne djelatnice.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 18:45 sati.